ТӨСӨЛ

**МОНГОЛ УЛСЫН ИХ ХУРЛЫН ТОГТООЛ**

20..оны ...дугаар Улаанбаатар

сарын ….-ны өдөр хот

**ЦАЛИН НЭМЭГДҮҮЛЭХИЙГ БОДЛОГООР ДЭМЖИХ ТУХАЙ**

Монгол улсын Их Хурлын тухай хуулийн 5 дугаар зүйлийн 5.1 дэх хэсэг, Аж ахуйн нэгжийн орлогын албан татварын тухай хуулийн 22 дугаар зүйлийн 22.5.11 дэх хэсгийг үндэслэн Монгол Улсын Их Хурлаас тогтоох нь

1.Аж ахуйн нэгжийн орлогын албан татварын тухай хуульд нэмэлт орсонтой холбогдуулан аж ахуй нэгж байгууллагуудыг ажилчдынхаа цалинг нэмэгдүүлэхийг бодлогоор дэмжих үүднээс дараах арга хэмжээг авч ажиллахыг Монгол Улсын Засгийн Газар /Л.Оюун-Эрдэнэ/-т даалгасугай:

1/Хуулийн өөрчлөлттэй холбогдуулан Аж ахуйн нэгжийн орлогын албан

татвар, Цалин, хөдөлмөрийн хөлс, тэдгээртэй адилтгах орлогоос суутгасан татварыг тайлагнах, төлөхтэй холбоотой журам, маягтуудыг шинэчлэн хуулийн хэрэгжилтийг хангуулах:

2/Аж ахуйн нэгжүүдийг цалин, хөдөлмөрийн хөлсөө нэмэгдүүлэхэд чиглэсэн хөтөлбөр, арга хэмжээг санаачлан зохион байгуулах, нэмэгдүүлсэн нөхцөлд тэдгээрийг урамшуулах, алдаршуулах биет болон биет бус урамшууллын схемийг бий болгох:

3/Дундаж цалинг нэмэгдүүлэх талаарх бодлогын баримт бичиг, шийдвэрийн баримт бичгийг боловсруулан Улсын Их Хуралд танилцуулах:

2.Энэ тогтоолд хяналт тавьж ажиллахыг Монгол Улсын Хурлын Эдийн Засгийн байнгын хороо /Ж.Ганбаатар/, Үйлдвэржилтийн бодлогын байнгын хороо /Б.Чойжилсүрэн/, Нийгмийн бодлогын байнгын хороо /М.Оюунчимэг/ нарт үүрэг болгосугай.

Гарын үсэг